钦定古今图书集成/理学汇编/学行典/第202卷 > 陈全学
## 钦定古今图书集成/理学汇编/学行典/第202卷 > 陈全学

按《广东通志》：“陈全学，字兼甫，连州人。父奇才，以明经
任儋州教谕。全学补郡庠，为人纯孝。母曾氏年七十，
患疯疾，卧床褥，全学朝夕奉侍，手进汤药。崇祯戊寅，
流贼犯州学仓卒不及奉母，入城侍母侧。贼至，学跪
告，愿以身代母死。贼怜之，且戒他贼不得伤害孝子，
卒保无恙。郡守详两院，旌表其门。”